**Ενότητα 19η**  **(Δ 4, 22 - 26)**

**Είδη δημοκρατίας**

**Προτεινόμενοι στόχοι**

Να κατανοήσουν οι μαθητές ότι η ελευθερία, η ισότητα και η συμμετοχή του πολίτη στην εξουσία είναι θεμελιώδεις αρχές της δημοκρατίας,

**Επισημάνσεις**

Με κριτήριο τον βαθμό απόκλισης από την ορθή δημοκρατία ο Αριστοτέληςδιακρίνει σε πέντε τα είδη (μορφές) της δημοκρατίας για τα οποία οι μαθητές μπορούν να κατανοήσουν: α) ότι έχουν κοινά βασικά χαρακτηριστικά, όπως την επιδίωξη της ελευθερίας και της ισότητας, β) ότι έχουν σημαντικές διαφορές, όπως τη διάκριση της υπέρτατης αρχής από μορφή σε μορφή (λαός, νόμος), γ) ότι, όσο υπάρχει η τάση τα πολιτεύματα να οδηγούνται ιστορικά από τη μοναρχία στη δημοκρατία, περνώντας ενδιαμέσως από την αριστοκρατία, την ολιγαρχία, την τυραννία, άλλο τόσο υπάρχει και η τάση της δημοκρατίας να οδηγείται από την πιο μετριοπαθή στην πιο απόλυτη αλλά στην ουσία ανελεύθερη μορφή της, τη δημοκρατία των δημαγωγών.

**Ερμηνευτικές ερωτήσεις**

1. Ποια είναι τα βασικά χαρακτηριστικά της δημοκρατίας κατά τον Αριστοτέλη;

2. Τι εννοεί, κατά τη γνώμη σας, ο Αριστοτέλης, όταν διατυπώνει τη γενική θέση *«σε καμιά περίπτωση… και οι δύο είναι όμοιες»*;